במקור, תוכנן להקים שני מבנים כשחניון, מעבר מקורה וגשר - מקשרים בין המבנים. מבנה אחד מוארך ומרכזי תוכנן ברחוב סוטין ונועד לאכלס את ועדות התנועה השונות (והוא שהוקם בסופו של הדבר). מבנה נוסף, קטן מהראשון, תוכנן לקום לצד רחוב נהרדעא ונועד לאכלס את החברות התעשייתיות של התנועה. לאחר השלמת יסודות הבניין שברחוב סוטין התחוור למנהלי התנועה כי לא יעמדו בנטל הכספי להקמת שני המבנים. בעקבות זאת, נגנזו תוכניות הבניין השני והשטח נימכר (ובמקום ניצבים מגדלי מגורים).
עם צמצום הפרויקט, הוחלט להגביה את המבנה ברחוב סוטין כך שבסופו של הדבר יתנשא לגובה חמש קומות (במקום שלוש כפי שתוכנן במקור).
אחריתו.
בראשית שנות ה-90, בעקבות התמזגותן של תנועות הקיבוץ המאוחד ואיחוד הקבוצות והקיבוצים, עברו משרדי התנועה (התק"ם) לבניין איחוד הקבוצות והקיבוצים ברחוב דובנוב. בבניין ברחוב סוטין נותרו משרדיהם של הגופים הכלכליים של התק"ם, משרדי הוצאת הקיבוץ המאוחד וחלק מהמשרדים הושכר למשרדים פרטיים. "מחלקת התכנון" של התנועה נסגרה כבר ב-1990. כחלק מהסדר הקיבוצים הועברו שני הבניינים (ברחוב סוטין וברחוב דובנוב) לחזקת נאמן שהיה אמור למוכרם ולהחזיר חלק מחובות הגופים הכלכליים המרכזיים של התנועה. בית התנועה ברחוב סוטין נימכר ליזם פרטי. עד לשנת 2008 שימש הבניין כמבנה משרדים שזכה לביקוש גבוה. במקביל קודמה תוכנית להריסת הבניין והקמת מגדל מגורים במקומו. לפי דרישת העירייה, נערך לבניין תיק תיעוד מקיף, אותו ערכו האדריכל מיכאל יעקובסון, רחל נחומי ואיריס יוסיף אור. ב-2009 נהרס הבניין ועל שטחו הוקם מגדל מגורים.
חיוג רכבות
חיוג רכבות הוא היפוך כיוון התנועה של רכבת. שיטת הפעולה המדויקת תלויה בציוד הנייד המשמש להפעלת הרכבת המחויגת, החל מלחיצת כפתור פשוטה בציוד המיועד לפעולה דו־כיוונית וכלה בהפיכה פיזית של הציוד ביחס למסילת הרכבת.
מקור שם הפעולה.
בעבר, כאשר שימשו קטרי קיטור להובלת הרכבות, מנע אופן הפעלת הקטר את הפעלתו בשני הכיוונים באופן זהה. כתוצאה מכך היה צורך לסובב פיזית את הקטר בהגיעו לתחנה הסופית, להעבירו לצידה השני של הרכבת ולחברו מחדש. סיבוב הקטר בוצע באמצעות גשר מסתובב שעליו מותקנת מסילה, הנקרא סובבן (באנגלית: Railway Turntable או Wheelhouse). הקטר היה עולה על הסובבן, וזה היה מסתובב והקטר היה ממשיך בדרכו בכיוון ההפוך. מפעולת הסיבוב הקטרים נוצרה המילה "חיוג".
קטרים מודרניים (דיזל או חשמליים) בנויים לעבודה בשני הכיוונים ולכן התייתר הצורך בפעולה מורכבת זו. עם זאת, שם הפעולה נשאר (כפי שהמילה "קטר" נגזרה מ"קיטור") ומציין את הפעולה של הפיכת כיוון נסיעת הרכבת.
סובבנים בישראל.
בתקופת קטרי קיטור פעלו בארץ מספר סובבני קטרים.
הסובבנים שפעלו בארץ עד קום המדינה.
פעלו בארץ גם הרבה סובבנים של מסילות קלות, בעיקר 60 ס"מ.
היום ניתן לראות את הסובבן היחיד שהשתמר, סובבן הקטרים של תחנת הרכבת יפו במתחם של מוזיאון בתי האוסף לשעבר.
בסוף דצמבר 2019 חנכה חטיבת המטענים של רכבת ישראל שני מתקני סובבנים גדולי ממדים, האחד במסוף המטענים בנמל אשדוד והשני במסוף המטענים בצפע. מטרת סובבנים היא לייעל את עבודת רכבות המטענים, ולסובב את קטרי הרכבת המגיעה ליעדה בתוך מספר דקות, כך שיוכלו לצאת למשימת ההובלה הבאה תוך זמן קצר. זאת במקום תהליך ארוך האורך כשעה, הכלל העברת הקטר מצידה האחד של הרכבת לצידה השני, באמצעות נסיעה על מסילות שנסגרו במיוחד לצורך כך. קוטרן של החוגות החדשות הוא 24 מטר, והן מסוגלות לסובב קטר במשקל ממוצע של 80–100 טון, באורך 21.9 מטרים, במהירות של עד 5 קמ"ש.
קווארה
קווארה (בגעז: ቋራ) הוא מחוז היסטורי באתיופיה וכיום נפה באמהרה. השם קווארה ניתן על ידי ראשוני היהודים אשר הגיעו לאתיופיה והתיישבו בקווארה, השם קווארה אינו מן השפה האמהרית ופירושו באמהרית "ת/צהיי מאוצ'ה" כלומר "זריחתה של השמש". קווארה הנפה גובלת במדינת בנישנגול-גומאז בדרום מערבה, במחוז אגאו אוי ובנפת אלפה בדרום מזרחה, בנפת טקוסה במזרחה, בנפת מטמה בצפונה ובסודאן במערב.
היסטוריה.
בעבר קווארה היה מחוז היסטורי באימפריה האתיופית. במערב המחוז גבל עם סודאן, בדרומו באגאו מדר, במערב באגם טאנה ובצפונו הגיע עד לעיירה מטמה, קווארה בסופו של דבר נהפך להיות חלק ממחוז בגמדר.
המחוז כלל בתוכו מספר עמים אגאווים כמנתים וקווארים שמהם קיבל את שמו, בנוסף לקהילה יהודית שהייתה קיימת באזור. האזור עבר "אמהריזציה" והתושבים הקווארים נעלמו למעשה והוטמעו בתוך האמהרים. קבוצות אתניות אחרות כגון היהודים הפסיקו להשתמש בקווארית ועברו להשתמש בשפה האמהרית.
לקווארה הייתה חשיבות גדולה בתקופתו של הקיסר ייאסו השני כאשר אמו מאנטאווב הוליכה את קרוביה כנגד היג'ו אורומו. בתקופת השופטים האזור נשלט על ידי הדאג'זמץ מארו וקווארה היה ידוע בשם "יא מארו קאמס" (עברית: הפה של מארו) באזור זה פעל גם הדאג'זמץ קינפו. קאסה היילו נצר לדאג'זמץ קינפו החל לבנות את כוחו באזור עד אשר הומלך לקיסר תוודרוס השני. קווארה הייתה מרכז הכוח של היילו מקרב קוסו בר ועד לקרב גור אמבה שבאותו הזמן היילו היה שיפטה (עבריין).
לקווארה, לצד אדיבו, יש מקום נכבד במסורת ביתא ישראל ומתואר כאזור שבו התיישבו אבות ביתא ישראל לאחר שהיגרו מסנאר דרך יובלי הנילוס הכחול ונחשב לאזור שממנו נפוצו היהודים לאזורים סביב אגם טאנה. לפי המסורת האתיופית האזור היה נתון לשליטת שושלת הגדעונים. השפה הקווארית מוכרת אצל יהודי המקום בשם דידיש. עד היום נותרו בודדים שמדברים בשפה הזו מקרב היהודים או הקווארים האמהרים. באזור קווארה יש הרבה כפרים למשל: אבטגהו, וומבלדה, טווה, גלגו, איידיבה, בלוואה, גונדנה, גניש,
סטטיסטיקה.
על פי נתוני הסוכנות המרכזית לסטטיסטיקה האתיופית לשנת 2007 האוכלוסייה מונה 94,106 נפשות שרק 5.03% מהם חיים בערים. שטח הנפה הוא 7,707.19 קמ"ר וצפיפות האוכלוסייה עומדת על 12.21 נפש לקמ"ר.
בנתונים הסטטיסטים משנת 1994 האוכלוסייה מנתה 35,600 נפש שהרוב המכריע (81.35%) הוא אמהרי עם מיעוט אווי (10%), גומאזי (6.69%), כמנתי (0.71%) ואחרים (1.25%).
בלם פגוש
בלם פגוש או אוטם מסילה הוא מתקן המוצב בקצה של מסילת רכבת ומונע מציוד נייד להדרדר ולהשמט מקצה המסילה.
הבלם מורכב בדרך כלל ממחסום אופקי לרוחב המסילה המחובר באמצעות רגליים למסילה עצמה, מעט לפני סופה. בתחנות קצה קיימים לפעמים בלמים המורכבים מבולמי זעזועים שמחוברים לרציף עצמו או לרצפת התחנה ומיועדים לבלום רכבת שלא בלמה בזמן ולמנוע ממנה להתרסק אל תוך התחנה.
בעוד שבלם יכול לבלום קרון שניתק מרכבת והדרדר או ציוד מסילתי קל אחר, אין באפשרותו לבלום רכבת שלמה שאיבדה את הבלמים ובמקרה כזה הבלם ייפרץ והרכבת תישמט.
נורמה (אלגברה)
באלגברה מופשטת, הנורמה של אלגברה formula_1 מעל שדה formula_2 היא פונקציה כפלית מסוימת, המוגדרת בעזרת הפולינום האופייני של איברים באלגברה. בין הדוגמאות המוכרות ביותר: הפונקציה formula_3, שהיא הנורמה של מספרים מרוכבים בהרחבה formula_4 של המרוכבים מעל הממשיים, והדטרמיננטה, שהיא הנורמה עבור אלגברת המטריצות מעל שדה הבסיס.
בניגוד לנורמה האנליטית, הנורמה האלגברית יכולה במקרים רבים לקבל את הערך formula_5 גם באיברים שאינם formula_5.
הגדרה כללית.
אם formula_1 אלגברה מממד סופי מעל שדה formula_2, אפשר לבחור לה בסיס formula_9, ולהתבונן באיבר formula_10 של האלגברה formula_11 המתקבלת מהרחבת סקלרים מ-formula_2 לשדה הפונקציות formula_13. ל-formula_14 יש פולינום מינימלי מתוקן הנקרא הפולינום המינימלי הגנרי של formula_1, והמעלה שלו, formula_16, היא הדרגה של האלגברה. המקדם האחרון של הפולינום המינימלי, שהוא פולינום הומוגני formula_17 ממעלה formula_16 במקדמים formula_19, הוא הנורמה של איברים מ-formula_1. הנורמה מקיימת את התנאי formula_21, ואם formula_22 אז formula_23.
אם מעלת הפולינום המינימלי של איבר שווה לדרגה (וזה כך "כמעט לכל איבר" - ראו טופולוגיית זריצקי), אז אפשר לקרוא את הנורמה מתוך המקדם החופשי של הפולינום המינימלי עצמו (ללא צורך בבניית הפולינום הגנרי). הנורמה של כל מחלק אפס היא אפס.
הנורמה בתורת גלואה.
אם formula_24 הרחבת גלואה של שדות, אפשר לראות ב-formula_25 אלגברה מעל השדה formula_2, ולהגדיר עבורו נורמה על-פי ההגדרה הכללית לעיל. נסמן ב- formula_27 את האיברים בחבורת גלואה של ההרחבה (כאשר formula_28 שווה לממד ההרחבה). כל איבר formula_29 מאפס את הפולינום formula_30, שמקדמיו שייכים לשדה השֶבת formula_2, ופולינום זה (עבור formula_32 גנרי) הוא הפולינום המינימלי הגנרי של formula_25. מכאן מתקבלת הנוסחה formula_34 .
לדוגמה, אם formula_35, אז האוטומורפיזם הלא-טריוויאלי מוגדר לפי הנוסחה formula_36, ואז הנורמה היא formula_37.
את הנוסחה הזו אפשר להכליל לכל מקרה שבו ההרחבה formula_24 ספרבילית, משום שאז קיים "סגור גלואה" formula_39, היינו שדה formula_40 המהווה הרחבת גלואה של formula_2. במקרה זה אפשר לבחור אוטומורפיזמים formula_42 של formula_40 המשרים פעולות שונות על formula_25, ולהגדיר את הנורמה באותה צורה.
הנורמה של הרחבות ספרביליות היא טרנזיטיבית, כלומר, אם formula_45, אז formula_46.
הנורמה בתורת המספרים האלגבריים.